 Proza - : - Ultimul Mos Craciun de Realdo Tokacs : - Ultimul Mos Craciun de Realdo Tokacs"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14020497 print.html' > Vizionari: 6553 > Ultimul Mos Craciun proza [ ] - - - - - - - - - - - - - - - - - - - - - - - - - de Realdo Tokacs [Teardrop81 ] 2012-12-23 | | Era deja intuneric de vreun ceas si porniseram spre casa pe drumul ud in care luna se reflecta mare si laptoasa. Tata tragea caruciorul plin cu lemne si o roata scartaia stins in ritmul pasilor lui. Eu topaiam pe langa el, cu pasii aceia ciudati pe care ii faceau fachirii la Teleenciclopedia cand mergeau pe jar. imi miscam continuu degetele de la picioare cum imi zisese tata, ca sa-mi dispara frigul din ele. Aveam niste cizme de cauciuc, una era gaurita intr-o parte si umezeala trecuse prin ciorapul de lana. Calcam cu grija, sa evit toate baltile in care orice copil de opt ani ar fi pasit, fiindca as fi facut orice numai sa nu-mi mai intre apa in cizma. Pe langa noi trecu o masina, intarziata de pe undeva. M-am uitat repede daca e vreo Lada cu sarbi, sa le fac cu mana, poate-mi arunca guma, dar nu era. Cum ma ferisem din calea masinii, chiar langa marginea drumului, am vazut pe jos o tigara. M-am aplecat sa o iau ; cineva o aruncase sau o scapase de curand fiindca era inca uscata, abia putin jilava. - Tati, am gasit o tigara ! - Unde, copile? - Pe jos. i-am intins-o. Tata s-a oprit, s-a uitat o clipa la tigara sa nu fie murdara, apoi si-a pus-o in coltul gurii. S-a cautat de chibrituri si a aprins-o. - ia vezi, Ovi, mai is? M-am uitat cu grija pe jos, printre crengutele de plop si iarba sfrijita de bruma de pe marginea soselei. La cativa metri mai incolo am gasit inca una. Si inca una. Am inceput sa strig si sa topai ca apucatul. Am gasit vreo doispe tigari pe care le-am dat tatei. El s-a asezat pe un ciot de la marginea drumului, pufaind mai departe. Cand tragea fumul, jarul ii lumina mustata si jumatate din fata. - Le-o fi scapat cineva, spuse, ca pentru sine. - Sau le-o pus semn. - Cum adica - semn ? - Cum faceau Hans si Gretel cand aruncau graunte pe carare in padure si le-or mancat pasarile. Tata rase si se arata cu degetul : - Si pasarea asta fumeaza toate tigarile. M-am asezat langa el. - ia zi, ce vrei sa-ti aduca Mosu’ ? Am turuit imediat. Ma gandisem mult la ce vreau de la Mosu’. - Bocanci faini ca aia de la magazin. Si ciocolata. Si o masinuta. Si sa ninga. - Ma, da ti-ai facut lista. Ma foiam pe langa tata. Uitasem sa-mi mai misc degetele de la picioare si-mi inghetasera din nou. - Ce-i, ti-i frig, asa-i? - Mi s-a spart o cizma. - ia sa vad. Pipai laba piciorului meu drept pana gasi crapatura. ii incapea degetul mic acolo. - Da, pai tre’ sa vorbim cu Mosu’ de niste bocanci. - aia de la magazin, tati, de la magazinul de langa librarie. - Pai Mosu’ aduce bocancii cu sania din Laponia de la el, Ovi, nu umbla prin magazine la noi. - Da’ io aia ii vreau. Si sa ninga, ca daca nu ninge cum vine Mosu’ cu sania. si sa vorbim cu el sa-mi arate si mie sania, ca niciodata nu ne-o arata. - Bine, mai copile, hai c-o inceput sa-ti mearga gura ca o melita. Fa tu bine si scrie o scrisoare lu’ Mosu’, si daca esti cuminte o sa-ti aduca bocanci. - Auzi, tati, da’ Mosu’ chiar exista ? Fiindca o zis tovarasa la scoala ca Mos Craciun nu exista si ca vine doar Mos Gerila de Anu’ Nou si pe el il trimite tovarasu’ Nicolae Ceausescu la toti soimii patriei si pionierii ascultatori. Tata arunca chistocul si se ridica. - La noi o sa vina Mos Craciun, o sa vezi. si ce va zice voua la scoala, nu-i tot timpu’ adevarat, nu mai crede si tu ca prostu’. Tre’ sa zici ca da, e cum zice tovarasa, da’ tu in tine crezi ce stii tu ca-i bine, ai inteles ? * Cand am ajuns acasa, mama terminase mancarea. iar aveam mancare de cartofi, dar mi-era foame rau, era buna si asta. Mi-am pus cizmele in hol, mi-am scos ciorapii si tusti cu talpile pe teracota. Ardea. Am mancat si m-au trimis la culcare. Tata a ramas cu mama in bucatarie. El si-a aprins o tigara din alea pe care le-am gasit eu, mama s-a asezat langa el la masa. Nu mi-era somn si am crapat un pic usa sa-i ascult. imi placea sa-i ascult cand vorbeau ei asa, seara. - Ne mai trebuie ulei si niste faina. sa fac prajituri. Ai vorbit cu Mircea de carnea aia ? Mama era obosita. Vorbea incet ca si cum ar fi povestit ceva. - Am vorbit. sa prinda o cursa la Timisoara si mi-o zis ca se rezolva. Plus vreo cinspe oua si doua pachete de unt. Sora-ta o primit cafa aia ? Ca tre’ sa dam si noi ceva la schimb, chiar daca mi-o ramas Mircea dator. Tata lucra portar la autobaza. Cateodata unul dintre camioanele ce veneau din cursa oprea la noi si atunci tata aducea carne, lapte, zahar si mie cate-o ciocolata din aia buna. Dar nu tot timpul. inainte tata lucra la metalochimice, in centru, unde mergea toata lumea sa cumpere aragazuri si frigidere si scule si vopsea si cuie. Atunci aveam si tort si tata ii aducea mamei parfum si manusi si ruj cu care se dadea ea cand mergeau la onomastica. Dar dupa aia tata s-a certat cu un sef de acolo de la magazin. Au fost la militie si au zis ca tata a injurat partidul. Nu stiu ce s-a intamplat dar pe tata l-au mutat la autobaza. si cica i-au dat mustrare scrisa, nu stiu ce-i aia, dar clar inseamna ca l-au certat. Mama isi pusese capul pe umarul tatei, o vedeam prin crapatura usii. N-am prins ce mai vorbeau ei acolo, incet, dar tata a mai zis : - Tre’ sa luam si incaltari la copil. i s-or crapat porcariile alea de cizme. Mama n-a zis nimic. Dar am stiut ca se gandea ea la ceva. Sigur o sa-i scrie ea lu’ Mosu’ si sigur o sa-mi aduca bocancii. Ca daca-i scrie mama, pe ea sigur o asculta. * A doua zi dimineata, tata era de servici si pe mine m-a trimis mama sa iau paine. Cand eram mic, mergeam cu ea si asteptam la coada sa vina masina. Acum mergeam singur ca era mare si stiam sa numar banii. in unele zile masina intarzia si nu mai cumparam painea din magazin. Se facea coada langa treptele de la usa ; cand venea masina, vanzatoarea statea pe trepte si dadea painile direct din duba. ii dadeai banii si ea ii baga intr-un buzunar mare de la halat, iti dadea restul din celalalt buzunar si apoi iti baga painea in sacosa pe care tu o tineai. Era deja multa lume la coada, creo cinspe insi. si iesise soarele; chiar daca era cam frig, ceea ce ma ingrijora fiindca trebuia sa fie zapada ca lumea ca sa vina Mosu’. Ne uitam toti la colt, langa piata, sa vedem cand apare duba pe care scria mare PiiNE. Am vrut sa ma duc la magazinul de pantofi, langa librarie, era aproape, dincolo de parculet, sa mai vad o data bocancii din vitrina, dar mi-era rusine sa zic la cineva sa-mi tina loc la coada. Oricum stiam din memoria proprie cum aratau : erau cu varf un pic rotund, negri-negri, stralucitori, cu sireturi pana sus pe picior si blana inauntru. Puteai sa-ti bagi pantalonii inauntru si erau ca niste bocanci de armata. Duba cu paine nu venea. si dupa mine erau multi oameni, cineva a zis ca nu mai vine azi, ca nu stiu ce mirari se intampla la Timisoara. Mie imi placea tare mult sa merg la Timisoara. Vara am mers cu tata si cu un sofer cu camionul la fabrica de bere. Am mancat paine cu salam si vata pe bat si cand mi-a fost somn, soferul m-a lasat sa dorm pe patul din cabina, care avea o perna mica si tare, perdelute albastre si o poza mare cu o femeie frumoasa, dezbracata. Cum stateam asa la coada, mi s-a facut iar frig la picioare si deodata a aparut mama. Era suparata sau nu stiu ce, ca m-a luat repede de mana, sa plecam. - Hai, ca vin muncitorii de la Marginea. - Da’ n-am luat paine. - Las’ ca luam mai tarziu. Hai acasa acuma. O femeie de la coada a salutat-o pe mama. - Ce se intampla, Lili ? - Mergi acasa, Mirela. M-o sunat al meu de la autobaza ca vin muncitorii de la Marginea de la fabrica. Cica ii greva si fac revolutie la Timisoara. Oamenii incepusera sa susoteasca. Am plecat de-acolo. - Mami, ce-i aia revolutie ? Mama n-a zis nimic. Ma tinea tare de mana, ca atunci cand se apropia trenul in gara si ne era la amandoi frica de locomotiva care tiuia si te umplea de aburi. * Mama mi-a dat mamaliga cu lapte si m-a lasat sa pun cat zahar am vrut. Dupa aia mi-a zis sa ma joc la mine in camera. Aveam un indian de plastic care statea pe cartile de povesti si tragea cu arcul in soldatii de pe covor. Ei aveau pusti si erau multi, dar el era sus pe carti si ii dobora pe fiecare pe rand. si mai aveam un elicopter greu de fier care zbura de pe masa dar apoi eu il duceam cu mana mai jos, aproape de soldatii care erau acum prieteni cu indianul si trageau toti cu bombe mici de plastilina in elicopter si-l doborau. * Am dormit dupa amiaza. Apoi mi-am facut o felie de paine cu untura si paprica. Mama nu era acasa, nici tata. Am zis sa merg la magazin sa vad daca mai au bocancii. Cand am ajuns in centru erau multi oameni in fata la primarie. Oamenii strigau tare si deodata au inceput sa arunce cu pietre. Au spart geamuri la primarie, vitrina de la librarie si de la magazinul de pantofi. Un barbat pe care nu-l stiam arunca in strada niste carti groase cu tovarasul Nicolae Ceausescu si apoi sarea cu picioarele pe ele. Apoi a dat foc la una. Mie mi-era frica. M-am uitat repede in vitrina la magazinul de pantofi. Era sparta si nu mai erau bocancii, doar o piatra mare. Dupa aia nu stiu cum au aparut din parc mama si tata, asa imbujorati la fata, si alti oameni. - Ce cauti aici, copile ? Cine ti-a dat voie sa pleci de-acasa ? - Hai, Gabi, lasa copilul. Hai sa mergem toti acasa. Cand am ajuns acasa, amandoi era nervosi sau ingrijorati. Tata mi-a intins sacosa: - ia, o venit Mosu’ mai devreme anu’ asta. M-am uitat la el, mirat. Apoi in sacosa. Oaau, bocancii mei ! i-am scos imediat si mi i-am pus in picioare. Era ceva intr-unul. Am bagat mana; era un ciob mare si bont, de sticla. N-am zis nimic. Tata scosese radioul si il regla. Nu ma bagau in sema, niciunul. Toata seara au ascultat la radio. Un nene a zis :   Aici Radio Vocea Americii. Astazi, la Timisoara, revolta anticomunista a erupt. Zeci de mii de oameni au iesit in strada pentru a protesta impotriva dictaturii. Autoritatile au reprimat violent demonstratiile pasnice. O ploaie de gloante  sute de arestari  un numar neprecizat de morti si raniti  corespondentul nostru    Mama mi-a explicat ca e revolutie si ca vor sa-l dea jos pe Ceausescu. Nu intelegeam de ce vrea lumea sa-l dea jos, dar stiam ca oamenii mari iti spuneau mereu sa te dai jos; de exemplu, cand ma urcam in dud la bunica, striga la mine:  copile, da-te jos, ca o sa cazi". Poate si pe Ceausescu il dadeau jos ca sa nu cada de pe unde se urcase. * Tata era mai tot timpul plecat in centru, la primarie. Nu mai stiu exact toate lucrurile care s-au intamplat atunci. intr-o seara mi-am pus bocancii cei noi, voiam tare mult sa ma plimb cu ei si i-am zis lui tata care venise pana acasa :  tati, ia-ma si pe mine la revolutie.  Am mers toti trei. La primarie era scos un televizor pe geam si oamenii se uitau la el din strada. Din cand in cand barbatii chiuiau sau huiduiau. Cineva adusese ceai si paine calda. Apoi un preot ne-a invatat sa ne rugam. Am stat toti in genunchi, asa pe strada, si am spus  Tatal Nostru". Cumva, toti erau bucurosii; si eu eram bucuros, dar si ingrijorat ca nu ninge. Mos Craciun n-a venit anul acela. Adica el, personal, n-a mai venit niciodata. Peste ceva timp, cand am crescut si mai mult, mi-a povestit mama ca Remus, baiatul de la casa de langa calea ferata, era Mos Craciun pentru toti copiii de la noi de pe strada. Doar ca anul acela Remus plecase la Timisoara, la revolutie, si l-au impuscat. De atunci mama lui se imbraca numai in negru. * - A, aici erai ? Cui vrei tu sa-i cumperi bocanci de copii ? Laura ma prinse razand de brat. M-am indepartat de vitrina stralucitoare in care erau o multime de ghete si cizmulite si o pereche de bocanci de baieti la care ma uitasem prostit minute intregi. - Deci la Altex si la Flanco au cam acelasi pret la expressorul ala Philips pe care-l vrea mama. Numai ca-s modele putin diferite. Cred ca o sun direct si o intreb pe care-l vrea. Nu-i ca si cum ar avea cinci ani si nu trebuie sa-i stricam surpriza cu Mosul, nu? Am incuviintat in tacere si am luat mana inmanusata a Laurei intr-a mea. in fata noastra, chiar la intrarea in mall, un mos portocaliu pe care scria Orange, se agita facand  ho-ho-ho  si impartea pliante trecatorilor. Pe coltul pliantului de carton era prinsa o fundita cu un clopotel. Erau tot portocalii. | index 'pageview'); 